pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรี ชี้แจงแนวทางการแก้ปัญหาจังหวัดชายแดนใต้ น้อมนำแนวทาง เข้าใจ เข้าถึง พัฒนา ยึดกระบวนการยุติธรรม
วันอังคารที่ 25 กุมภาพันธ์ 2563
นายกรัฐมนตรี ชี้แจงแนวทางการแก้ปัญหาจังหวัดชายแดนใต้ น้อมนําแนวทาง เข้าใจ เข้าถึง พัฒนา ยึดกระบวนการยุติธรรม
พลเอก ประยุทธ์ จันทร์โอชา นายกรัฐมนตรี ชี้แจงแนวทางการแก้ปัญหาจังหวัดชายแดนใต้ น้อมนําแนวทาง เข้าใจ เข้าถึง พัฒนา ยึดกระบวนการยุติธรรม
วันนี้(25ก.พ.63)เวลา22.00น.ณอาคารรัฐสภาพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมชี้แจงเรื่องแนวทางการแก้ปัญหาความไม่สงบในจังหวัดชายแดนภาคใต้ว่ารัฐบาลได้น้อมนําแนวทางเข้าใจเข้าถึงพัฒนาเป็นหลักในการแก้ปัญหามาโดยตลอดที่ผ่านมาจากเหตุการณ์ความไม่สงบส่งผลให้เกิดความสูญเสียบาดเจ็บทั้งประชาชนและเจ้าหน้าที่รัฐบาลได้บูรณาการการทํางานระหว่างกอ.รมน.และศอ.บต.รวมถึงหน่วยงานภาครัฐที่เกี่ยวข้องเพื่อให้เกิดความสงบและการพัฒนาในพื้นที่หากหน่วยงานใดเกิดปัญหาในการปฏิบัติหน้าที่ประชาชนสามารถร้องเรียนมายังรัฐบาลได้ตลอดขอย้ําว่ารัฐบาลเปิดรับข้อมูลจากทุกฝ่ายและติดตามดูสถิติการเกิดเหตุเพื่อเป็นตัวชี้วัดกลไกและมาตรการการแก้ปัญหาทั้งด้านนโยบายและงบประมาณซึ่งรัฐบาลมีการจัดการประชุมคณะรัฐมนตรีนอกสถานที่ในกลุ่มจังหวัดดังกล่าวเพื่อนํางบประมาณและนโยบายการพัฒนาเข้าสู่พื้นที่ตอบโจทย์ความต้องการของประชาชนอย่างแท้จริงและที่สําคัญอีกปัจจัยหนึ่งคือกระบวนการยุติธรรมซึ่งเป็นกลไกสําคัญที่จะให้ความเป็นธรรมต่อทุกฝ่ายมีกฎหมายที่ดูแลและเยียวยาผู้ที่ได้รับผลกระทบซึ่งรัฐบาลจะเร่งรัดดูแลกระบวนการเยียวยาให้ดีที่สุด
ในมิติการพัฒนาที่ศอ.บตรับผิดชอบนั้นขณะนี้ได้มีการขับเคลื่อนโครงการสามเหลี่ยมมั่นคงมั่งคั่งยั่งยืนที่มุ่งหมายให้เกิดการพัฒนาและการเติบโตทางเศรษฐกิจในพื้นที่อย่างยั่งยืนและทันสมัยทั้งนี้การศึกษานับว่าเป็นมาตรการสําคัญในการยกระดับชีวิตความเป็นอยู่ของประชาชนในพื้นที่และปัจจุบันในพื้นที่มีรูปแบบการศึกษาหลายรูปแบบแต่รัฐบาลยังคงให้ความสําคัญระบบการเรียนการสอน2ระบบควบคู่กันไปคือระบบการศึกษาสามัญและการสอนศาสนา
วันนี้ไม่ต้องการให้ทุกฝ่ายไปเน้นย้ําต้นเหตุของปัญหาว่ามาจากความแตกต่างของชาติพันธ์เพราะทุกคนสามารถอยู่ร่วมกันอย่างสันติในสังคมพหุวัฒนธรรมและในปัจจุบันประชาชนในพื้นที่นั้นมีปฏิสัมพันธ์ต่อกันดีขึ้นอย่างต่อเนื่องมีการยกเลิกพ.ร.บ.ฉุกเฉินในหลายพื้นที่ใช้ทหารหน่วยงานความมั่นคงในพื้นที่ดูแลแต่กระนั้นในหลายพื้นที่ยังคงมีความรุนแรงอยู่โดยเฉพาะในเวลาพลบค่ําที่ยากจะแยกแยะว่าใครเป็นใครรวมทั้งลักษณะพื้นที่ซึ่งรัฐบาลให้ความสําคัญและดูแลอย่างใกล้ชิดทั้งนี้ประชาคมต่างประเทศเช่นOICคณะทูตต่างประเทศก็มีความร่วมมืออันดีกับรัฐบาลมีการลงพื้นที่ดูสถานการณ์เพื่อนําไปพิจารณาสู่ความร่วมมือในการแก้ปัญหาอีกด้วย
__________________
สํานักโฆษก
รัฐบาลไทย-ข่าวทำเนียบรัฐบาล-นายกฯ สั่งยกเลิก EIA และ EHIA โรงไฟฟ้าถ่านหินกระบี่ ให้ สผ.เร่งแจ้งกระทรวงพลังงาน แจงเป็นห่วงการมีส่วนร่วมของประชาชนที่ต้องโปร่งใส เตือนผู้เห็นต่างยึดหลักกฎหมาย ไม่ก่อความวุ่นวายใน
วันจันทร์ที่ 27 กุมภาพันธ์ 2560
นายกฯ สั่งยกเลิก EIA และ EHIA โรงไฟฟ้าถ่านหินกระบี่ ให้ สผ.เร่งแจ้งกระทรวงพลังงาน แจงเป็นห่วงการมีส่วนร่วมของประชาชนที่ต้องโปร่งใส เตือนผู้เห็นต่างยึดหลักกฎหมาย ไม่ก่อความวุ่นวายใน
โฆษกประจําสํานักนายกรัฐมนตรี เปิดเผยถึงความคืบหน้าล่าสุดกรณีการก่อสร้างโรงไฟฟ้าถ่านหิน จ.กระบี่
วันที่ 27 กุมภาพันธ์ 2560พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงความคืบหน้าล่าสุดกรณีการก่อสร้างโรงไฟฟ้าถ่านหิน จ.กระบี่ ว่า พลเอก ประยุทธ์ จันทร์โอชา นายกรัฐมนตรี ได้สั่งการให้สํานักงานนโยบายและแผนทรัพยากรธรรมชาติและสิ่งแวดล้อม (สผ.) กระทรวงทรัพยากรธรรมชาติและสิ่งแวดล้อม มีหนังสือไปถึงกระทรวงพลังงาน เพื่อแจ้งให้การไฟฟ้าฝ่ายผลิตแห่งประเทศไทย (กฟผ.) ยกเลิกผลการวิเคราะห์ผลกระทบสิ่งแวดล้อม (EIA) และผลการวิเคราะห์ผลกระทบสิ่งแวดล้อมและสุขภาพ (EHIA) ที่ได้ดําเนินการไปก่อนหน้านี้และให้เริ่มต้นทําใหม่ เนื่องจากนายกรัฐมนตรีเป็นห่วงเรื่องกระบวนการมีส่วนร่วมของประชาชนที่ต้องดําเนินการอย่างโปร่งใส ซึ่งเป็นสิ่งที่รัฐบาลให้ความสําคัญเป็นอย่างมาก
“ปัจจุบันมีปัญหาบ้านเมืองมากมายที่รัฐบาลต้องดําเนินการแก้ไขและปฏิรูป เพื่อให้เกิดมั่นคงและยั่งยืนในระยะยาว โดยคํานึงถึงความต้องการของพี่น้องประชาชนเป็นสําคัญ เช่นเดียวกับกรณีการก่อสร้างโรงไฟฟ้าถ่านหินกระบี่ที่ได้รับฟังเสียงของประชาชนแล้ว จึงอยากเรียกร้องให้ผู้ที่เห็นต่างเปิดใจกว้างรับฟังรัฐบาลด้วยเช่นกัน พร้อมทั้งยึดหลักกฎหมายเป็นบรรทัดฐานไม่ว่าจะดําเนินการใด ๆ โดยเฉพาะการระดมมวลชนเพื่อชุมนุมเรียกร้องต้องอยู่ภายใต้ข้อบังคับของกฎหมาย ไม่ให้เกิดลัทธิเอาอย่างจนกลายเป็นเรื่องปกติธรรมดา ทั้งนี้ หากมีการฝ่าฝืนไม่ว่ากรณีใด ๆ อันก่อให้เกิดความวุ่นวายขึ้น รัฐบาลจะดําเนินการอย่างเฉียบขาด”
---------------------
สํานักโฆษก
รัฐบาลไทย-ข่าวทำเนียบรัฐบาล-กงสุลใหญ่ ณ เมืองดูไบ พร้อมทั้งเจ้าหน้าที่ เดินทางไปเยี่ยมและมอบอาหารแห้ง รวมทั้งสิ่งของจำเป็นแก่ผู้แทนชุมชนไทยในรัฐอัจมานและรัฐราสอัลไคมาห์ สหรัฐอาหรับเอมิเรตส์ [กระทรวงการต่างประเทศ]
วันพุธที่ 29 เมษายน 2563
กงสุลใหญ่ ณ เมืองดูไบ พร้อมทั้งเจ้าหน้าที่ เดินทางไปเยี่ยมและมอบอาหารแห้ง รวมทั้งสิ่งของจําเป็นแก่ผู้แทนชุมชนไทยในรัฐอัจมานและรัฐราสอัลไคมาห์ สหรัฐอาหรับเอมิเรตส์ [กระทรวงการต่างประเทศ]
กงสุลใหญ่ ณ เมืองดูไบ พร้อมทั้งเจ้าหน้าที่ เดินทางไปเยี่ยมและมอบอาหารแห้ง รวมทั้งสิ่งของจําเป็นแก่ผู้แทนชุมชนไทยในรัฐอัจมานและรัฐราสอัลไคมาห์ สหรัฐอาหรับเอมิเรตส์
กงสุลใหญ่ ณ เมืองดูไบ พร้อมทั้งเจ้าหน้าที่ เดินทางไปเยี่ยมและมอบอาหารแห้ง รวมทั้งสิ่งของจําเป็นแก่ผู้แทนชุมชนไทยในรัฐอัจมานและรัฐราสอัลไคมาห์ สหรัฐอาหรับเอมิเรตส์ เพื่อนําไปส่งต่อให้แก่คนไทยกว่า 300 คนที่ได้รับผลกระทบจากสถานการณ์การแพร่ระบาดของเชื้อไวรัส COVID-19
เมื่อวันที่ 28 เมษายน 2563 นายชัยรัตน์ ศิริวัฒน์กงสุลใหญ่ ณ เมืองดูไบ พร้อมด้วยกงสุลและเจ้าหน้าที่ เดินทางไปเยี่ยมและมอบอาหารแห้งและสิ่งของจําเป็นแก่ผู้แทนชุมชนไทยในรัฐอัจมานและรัฐราสอัลไคมาห์ สหรัฐอาหรับเอมิเรตส์
เพื่อนําไปส่งต่อให้แก่คนไทยที่เดือดร้อนจากสถานการณ์การแพร่ระบาดของเชื้อไวรัส COVID-19 จํานวนกว่า 300 คน ในสองรัฐดังกล่าว
ทั้งนี้ ขอขอบคุณชุมชนชาวไทยและทีมประเทศไทยในดูไบที่ร่วมบริจาคอาหารแห้งและสิ่งของจําเป็นต่าง ๆ ซึ่งสถาน
กงสุลใหญ่ฯ จะมุ่งดําเนินการให้ความช่วยเหลือชุมชนไทย
ในดูไบและรัฐทางตอนเหนือฯ ที่ตกทุกข์ได้ยากในช่วงสถานการณ์ที่ยากลําบากนี้ต่อไป
#ช่วยเหลือด้วยหัวใจเพื่อคนไทยในยูเออี
รัฐบาลไทย-ข่าวทำเนียบรัฐบาล-ก.แรงงาน รับมอบถุงซิปจากภาคเอกชน 102,000 ชิ้น ใช้ประโยชน์ในราชการร่วมสู้โควิด - 19
วันพฤหัสบดีที่ 16 เมษายน 2563
ก.แรงงาน รับมอบถุงซิปจากภาคเอกชน 102,000 ชิ้น ใช้ประโยชน์ในราชการร่วมสู้โควิด - 19
กระทรวงแรงงาน รับมอบผลิตภัณฑ์ถุงซิปพลาสติกภายใต้แบรนด์ฮีโร่ จํานวน 102,000 ชิ้น เพื่อใช้ประโยชน์ในราชการให้แก่ข้าราชการ เจ้าหน้าที่ หน่วยงานในสังกัดกระทรวงแรงงานและอาสาสมัครแรงงาน ใช้บรรจุสิ่งของเอนกประสงค์เพื่อป้องกันการแพร่ระบาดของไวรัส COVID -19 ได
เมื่อวันที่ 16 เมษายน 2563 เวลา 09.30 น. หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เป็นประธานรับมอบผลิตภัณฑ์ถุงซิปพลาสติก จํานวน 102,000 ชิ้น จากนายทวี จุลศักดิ์ศรีสกุล กรรมการบริษัท คิงส์แพ็ค อินดัสเตรียล จํากัด ผู้จัดจําหน่ายผลิตภัณฑ์พลาสติก ภายใต้แบรนด์ “HERO” ณ ห้องจัตุมงคล ชั้น 6 อาคารกระทรวงแรงงาน โดยมี ผู้บริหารระดับสูงกระทรวงแรงงาน เข้าร่วมในครั้งนี้ด้วย เพื่อใช้ประโยชน์ในราชการให้แก่ข้าราชการและเจ้าหน้าที่ หน่วยงานในสังกัดกระทรวงแรงงานและอาสาสมัครแรงงาน สามารถใช้บรรจุสิ่งของเอนกประสงค์ได้ทั้งเงิน เจลแอลกอฮอล์ขนาดพกพา และหน้ากากอนามัย เพื่อป้องกันการแพร่ระบาดของไวรัส COVID -19 ได้
รัฐบาลไทย-ข่าวทำเนียบรัฐบาล-ออมสิน เปิดตัว Infinite Banking เอกสิทธิพิเศษสำหรับกลุ่มลูกค้าเงินฝาก 50 ล้านบาทขึ้นไป
วันศุกร์ที่ 22 ธันวาคม 2560
ออมสิน เปิดตัว Infinite Banking เอกสิทธิพิเศษสําหรับกลุ่มลูกค้าเงินฝาก 50 ล้านบาทขึ้นไป
ธนาคารออมสิน ตั้งกลุ่มลูกค้าใหม่ Infinite Banking  “ชีวิตเอกสิทธิ์ ไร้ขีดจํากัด” เน้นกลุ่มลูกค้าที่มี High Net worth เงินฝาก 50 ล้านบาทขึ้นไป รับสิทธิพิเศษยิ่งขึ้น สําหรับลูกค้าที่ถือบัตรเครดิตธนาคารออมสิน World Elite คุ้มครองดูแลตลอดการเดินทางสูงสุด
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ธนาคารออมสินในฐานะสถาบันการออมที่ใหญ่ที่สุดในประเทศไทยทําให้มีลูกค้ากลุ่มที่มีรายได้สูงไว้วางใจนําเงินมาฝากกับธนาคารเป็นจํานวนมาก ธนาคารจึงได้มีบริการลูกค้ากลุ่มนี้เป็นพิเศษ ภายใต้ชื่อ Premier Banking เมื่อหลายปีมาแล้ว และปัจจุบันได้มีการแบ่งกลุ่มลูกค้าที่ชัดเจนมากขึ้น เพื่อให้บริการเป็นพิเศษแก่กลุ่มลูกค้าที่มี High Net worth เงินฝาก 10 ล้านบาทขึ้นไป ซึ่งมีสินทรัพย์กับธนาคารมากว่า 500,000 ล้านบาท จึงเป็นที่มาของการตั้งกลุ่มลูกค้าใหม่ หรือ Segment ใหม่ เรียกว่า Infinite Banking
“ลูกค้า Infinite Banking เน้นให้บริการกลุ่มลูกค้าที่มีเงินฝากตั้งแต่ 50 ล้านบาทขึ้นไป เพื่อมอบสิทธิพิเศษ “ชีวิตเอกสิทธิ์ ไร้ขีดจํากัด” ที่เหนือกว่า ไม่ว่าจะเป็นในส่วนของธุรกรรมทางการเงิน จะได้สิทธิพิเศษ ในการยกเว้นค่าธรรมเนียมต่างๆ และยิ่งพริวิลเลจมากยิ่งขึ้น สําหรับลูกค้าที่ถือบัตรเครดิตธนาคารออมสิน World Elite โดยมอบความคุ้มครองการเดินทางสูงสุด 40 ล้านบาท พร้อมมอบประสบการณ์ Global Exclusive ในการใช้บริการห้องรับรองพิเศษจากสนามบินทั่วโลกเพียงแสดงบัตรนี้บัตรเดียว พร้อมคืนเงินสด Cash back 1% จากยอดใช้จ่ายสกุลเงินต่างประเทศ หรือ Cash Back 1% จากโรงพยาบาล สโมสรกีฬา สถาบันความงาม เป็นต้น รวมถึง ที่จอดรถ VIP Reserved Parking ณ ห้างสรรพสินค้าดังใจกลางเมือง The EmQuartier และ GSB Infinite Lounge บริการ Concierge Assistance 24 ชั่วโมง ทั้งในและนอกประเทศ บริการ Limousine รับส่งสนามบิน และบริการให้คําปรึกษาทางการเงินส่วนบุคคล Relationship Manager ฯลฯ”
ผู้อํานวยการธนาคารออมสิน กล่าวเพิ่มเติมถึงสิทธิพิเศษของบัตรเครดิตธนาคารออมสิน World Elite ว่า Ultimate Rewards Point 1 คะแนน แลกรับ ROP 1 ไมล์ และ 1,000 คะแนน จะแลกรับสลากออมสิน 100 บาท หรืออาจร่วมทําบุญจากการใช้จ่ายทุก 25 บาท เท่ากับ 1 แต้มบุญบริจาคเพื่อสังคม ซึ่งทั้งหมดเป็น GSB Infinite Banking Privilege ที่ลูกค้าจะได้สัมผัสและได้รับประสบการณ์ที่น่าประทับใจ ด้วยชีวิตเอกสิทธิ์ ไร้ขีดจํากัดจริงๆ”
สอบถามรายละเอียดเพิ่มเติมได้ที่ศูนย์ยริการลูกค้า Infinite Banking โทร 02 299 9999 หรือ ศูนย์ลูกค้าสัมพันธ์ธนาคารออมสิน Call Center โทร.1115 ทั้งนี้ สามารถติดตามสื่อประชาสัมพันธ์ของธนาคารออมสินได้ช่องทาง ได้แก่ Website : www.gsb.or.th, Line Official, Facebook : GSB Society
รัฐบาลไทย-ข่าวทำเนียบรัฐบาล-ทส. ประชุมคณะอนุกรรมการขับเคลื่อนการป้องกันและปราบการตัดไม้ทำลายป่าและศูนย์ปฏิบัติการ พิทักษ์ป่า (ศปก.พป.) ครั้ง 1/2563 พร้อมเผยผลการดำเนินงาน “การบูรณาการเชิงรุก ป้องกันกลุ่มลักลอ
วันพฤหัสบดีที่ 18 มิถุนายน 2563
ทส. ประชุมคณะอนุกรรมการขับเคลื่อนการป้องกันและปราบการตัดไม้ทําลายป่าและศูนย์ปฏิบัติการ พิทักษ์ป่า (ศปก.พป.) ครั้ง 1/2563 พร้อมเผยผลการดําเนินงาน “การบูรณาการเชิงรุก ป้องกันกลุ่มลักลอ
ทส. ประชุมคณะอนุกรรมการขับเคลื่อนการป้องกันและปราบการตัดไม้ทําลายป่าและศูนย์ปฏิบัติการพิทักษ์ป่า (ศปก.พป.) ครั้ง 1/2563 พร้อมเผยผลการดําเนินงาน “การบูรณาการเชิงรุก ป้องกันกลุ่มลักลอบทําไม้และค้าสัตว์ป่า”
ทส. ประชุมคณะอนุกรรมการขับเคลื่อนการป้องกันและปราบการตัดไม้ทําลายป่าและศูนย์ปฏิบัติการ พิทักษ์ป่า (ศปก.พป.) ครั้ง 1/2563 พร้อมเผยผลการดําเนินงาน “การบูรณาการเชิงรุก ป้องกันกลุ่มลักลอบทําไม้และค้าสัตว์ป่า” วันนี้ (15 มิถุนายน 2563) เวลา 13.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะอนุกรรมการขับเคลื่อนการป้องกันและปราบการตัดไม้ทําลายป่าและศูนย์ปฏิบัติการพิทักษ์ป่า (ศปก.พป.) ครั้ง 1/2563 เพื่อรับฟังสรุปผลการดําเนินงานของ ศปก.พป. ในปีงบประมาณ พ.ศ. 2562 ที่ผ่านมา จนถึงปัจจุบัน และพิจารณามาตรการแก้ไขปัญหาการบุกรุกตัดไม้ทําลายป่า การเข้ายึดถือบุกรุกครอบครองพื้นที่ป่า ร่วมกับคณะอนุกรรมการฯ ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม ทั้งนี้ ผลการดําเนินงานของการปฏิบัติงานในภาพรวมของศูนย์ปฏิบัติการพิทักษ์ป่า ซึ่งเป็นการบูรณาการร่วมกันของกรมป่าไม้ (ชุดปฏิบัติการพิเศษพยัคฆ์ไพร) กรมอุทยานแห่งชาติ สัตว์ป่า และพันธุ์พืช (ชุดปฏิบัติการพิเศษพญาเสือ และชุดปฏิบัติการพิเศษเหยี่ยวดง) กรมทรัพยากรทางทะเลและชายฝั่ง (ชุดปฏิบัติการพิเศษฉลามขาว) และสํานักงานปลัดกระทรวงฯ (หน่วยบินพิทักษ์ป่า Sky Ranger) ร่วมกับหน่วยงานที่เกี่ยวข้อง ในการบังคับใช้กฎหมายเกี่ยวกับการดําเนินการเรื่อง การบุกรุกที่ดินของรัฐ การออกเอกสารสิทธิทับที่ป่าไม้ และการลักลอบตัดไม้มีค่า โดยตั้งแต่ปีงบประมาณ 2562 จนถึงปัจจุบัน สามารถดําเนินคดีบุกรุกป่าได้ จํานวน 2,851 คดี มีผู้ต้องหา 521 ราย คดีไม้มีจํานวน 2,451 คดี มีผู้ต้องหา 1,255 ราย และในปีงบประมาณ 63 การดําเนินคดีบุกรุกป่ามีจํานวน 2,156 คดี มีผู้ต้องหา 378 ราย และคดีไม้ มีจํานวน 1,058 คดี มีผู้ต้องหา 521 ราย ซึ่งจากสถิติดังกล่าวทั้งหมด พบว่ามีแนวโน้มลดลงจากปีที่ผ่านมา
รัฐบาลไทย-ข่าวทำเนียบรัฐบาล-บีโอไอผนึกแบงก์รัฐ  แจงมาตรการช่วยเหลือผู้ประกอบการบรรเทาผลกระทบโควิด-19
วันอังคารที่ 19 พฤษภาคม 2563
บีโอไอผนึกแบงก์รัฐ  แจงมาตรการช่วยเหลือผู้ประกอบการบรรเทาผลกระทบโควิด-19
บีโอไอผนึกแบงก์รัฐ แจงมาตรการช่วยเหลือผู้ประกอบการบรรเทาผลกระทบโควิด-19
บีโอไอผนึกแบงก์รัฐ
แจงมาตรการช่วยเหลือผู้ประกอบการบรรเทาผลกระทบโควิด-19
บีโอไอ ผนึก 2 ธนาคารรัฐจัดสัมมนาออนไลน์ “ทางออก SMEs ไทย ฝ่าวิกฤติโควิด-19”
เพิ่มโอกาสการเข้าถึงมาตรการช่วยเหลือ SMEs ที่ได้รับผลกระทบจากวิกฤตโควิด-19
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 หรือ โควิด-19 ได้ส่งผลกระทบต่อภาคธุรกิจอย่างมาก โดยเฉพาะธุรกิจขนาดกลางและขนาดย่อม (SMEs) ซึ่งเป็นผู้ประกอบการส่วนใหญ่ของประเทศ และเป็นกิจการที่บีโอไอให้ความสําคัญและส่งเสริมมาโดยตลอด โดยกว่าร้อยละ 60 ของโครงการที่ได้รับการส่งเสริมการลงทุนในแต่ละปีเป็นธุรกิจ SMEs
ในโอกาสนี้เพื่อเป็นการส่งเสริม และสนับสนุนให้ผู้ประกอบการ SMEs เข้าถึงมาตรการช่วยเหลือต่างๆ
ทั้งในส่วนของบีโอไอและสถาบันการเงินที่เกี่ยวข้อง จึงได้จัดสัมมนาออนไลน์ (Webinar) เรื่อง “ทางออก SMEs ไทย ภายใต้วิกฤตโควิด-19” ในวันพฤหัสบดีที่ 28 พฤษภาคม 2563 เวลา 13.30 - 15.00 น. โดยจะมีการบรรยายเกี่ยวกับมาตรการช่วยเหลือผู้ประกอบการทั้งในส่วนของบีโอไอ และการสนับสนุนด้านสินเชื่อของธนาคารพัฒนาวิสาหกิจขนาดกลางและขนาดย่อมแห่งประเทศไทย และมาตรการช่วยเหลือ SMEs ของธนาคารเพื่อการส่งออกและนําเข้าแห่งประเทศไทย คาดว่าจะมีผู้ร่วมการสัมมนา จํานวน 200 คน ซึ่งสามารถลงทะเบียนผ่านลิงก์เสวนาออนไลน์ได้ที่ https://www.eventpassinsight.co/mobile/registration/create/tbiw1
ทั้งนี้ ตามมาตรการส่งเสริมการลงทุนวิสาหกิจขนาดกลางและขนาดย่อมหรือ SMEs ไทย บีโอไอได้มีมาตรการให้สิทธิประโยชน์และผ่อนปรนเงื่อนไขเป็นพิเศษต่างจากกิจการทั่วไป ตั้งแต่วงเงินลงทุนขั้นต่ําสําหรับโครงการที่จะมาขอรับการส่งเสริมการลงทุน เพียง 500,000 บาท (ไม่รวมค่าที่ดินและเงินทุนหมุนเวียน) การเพิ่มวงเงินยกเว้นภาษีเงินได้นิติบุคคล 2 เท่าจากเกณฑ์ปกติทั่วไป สําหรับกลุ่มกิจการที่ได้รับยกเว้นภาษีเงินได้นิติบุคคล 3 - 8 ปี (กลุ่ม A) รวมทั้งอนุญาตให้นําเครื่องจักรใช้แล้วในประเทศมาใช้ในโครงการได้ เป็นต้น
นอกจากนี้ ยังมีมาตรการผ่อนปรนเงื่อนไขสําหรับกิจการบางประเภท เพื่อเปิดโอกาสให้ SMEs สามารถเข้าถึงสิทธิประโยชน์ของบีโอไอได้ง่ายขึ้น รวมทั้งให้สิทธิประโยชน์เพิ่มเติมแก่กิจการ SMEs กรณีมีที่ตั้งในเขตเศรษฐกิจพิเศษชายแดน 10 จังหวัด
ผู้ประกอบการที่เข้าข่ายเป็น SMEs ตามมาตรการนี้ ต้องมีรายได้ไม่เกิน 500 ล้านบาทต่อปี และต้องยื่นขอรับการส่งเสริมการลงทุนภายในปี 2564
รัฐบาลไทย-ข่าวทำเนียบรัฐบาล-ก.อุตฯ ผลักดันเกษตรแปรรูปช่วยเหลือชาวสวนผลไม้ ผู้ประกอบการโรงงานขานรับลงนาม MOU ซื้อทุเรียนชาวสวนจังหวัดชายแดนใต้
วันอังคารที่ 11 กันยายน 2561
ก.อุตฯ ผลักดันเกษตรแปรรูปช่วยเหลือชาวสวนผลไม้ ผู้ประกอบการโรงงานขานรับลงนาม MOU ซื้อทุเรียนชาวสวนจังหวัดชายแดนใต้
พล.อ.ประยุทธ์ จันทร์โอชา นายกรัฐมนตรี ได้เยี่ยมชมบูธแสดงสินค้าเกษตรแปรรูป ของบริษัท ควีน โฟรเซ่น ฟรุต จํากัด ณ ตึกบัญชาการ 1 ทําเนียบรัฐบาล
ทําเนียบรัฐบาล : วันนี้ (11 กันยายน 2561) พล.อ.ประยุทธ์ จันทร์โอชา นายกรัฐมนตรี ได้เยี่ยมชมบูธแสดงสินค้าเกษตรแปรรูป ของบริษัท ควีน โฟรเซ่น ฟรุต จํากัด ที่กระทรวงอุตสาหกรรมนํามาเสนอ โดยมี นายสมชาย หาญหิรัญ รัฐมนตรีช่วยว่าการกระทรวงอุตสาหกรรม และ นายพสุ โลหารชุน ปลัดกระทรวงอุตสาหกรรม ให้การต้อนรับ ณ ตึกบัญชาการ 1 ทําเนียบรัฐบาล
บริษัท ควีน โฟเซ่น ฟรุต จํากัด เป็นหนึ่งในสถานประกอบการที่ผลิตและจําหน่ายสินค้าเกษตรแปรรูป เป็นผู้ส่งออกทุเรียนรายใหญ่ของประเทศไทย ไปจําหน่ายยังสาธารณรัฐประชาชนจีน โดยรับซื้อทุเรียนจาก 3 จังหวัดชายแดนภาคใต้ คือ ยะลา ปัตตานี และนราธิวาส ซึ่งมีการลงนาม MOU กับเกษตรกร เพื่อเป็นการแก้ไขปัญหา ช่วยเหลือเกษตรกรผู้ปลูกทุเรียน ที่ประสบปัญหาราคาทุเรียนตกต่ํา และไม่มีกลุ่มพ่อค้าเข้าไปรับซื้อทุเรียนในพื้นที่
ทั้งนี้ บริษัท ควีน โฟเซ่นฯ ได้รับซื้อทุเรียนจากเกษตรกร 3 จังหวัดชายแดนใต้ เป็นผลผลิตในปีนี้เกือบ 50,000 ตัน ส่งผลให้เกษตรกรพึงพอใจเป็นอย่างมาก ตามนโยบายของกระทรวงอุตสาหกรรม และของรัฐบาล ที่สนับสนุนอุตสาหกรรมแปรรูปการเกษตร เพื่อเพิ่มศักยภาพให้แก่อุตสาหกรรมได้เข้าถึงเกษตรกรโดยตรง
รัฐบาลไทย-ข่าวทำเนียบรัฐบาล-ก.อุตฯ ประชุมหารือเพื่อติดตามการดำเนินงานตามมติที่ประชุมคณะกรรมการนโยบายยานยนต์ไฟฟ้าแห่งชาติ ครั้งที่ 1-1/2563 เร่งขับเคลื่อนมาตรการส่งเสริมการใช้และการผลิตยานยนต์ไฟฟ้า
วันพฤหัสบดีที่ 14 พฤษภาคม 2563
ก.อุตฯ ประชุมหารือเพื่อติดตามการดําเนินงานตามมติที่ประชุมคณะกรรมการนโยบายยานยนต์ไฟฟ้าแห่งชาติ ครั้งที่ 1-1/2563 เร่งขับเคลื่อนมาตรการส่งเสริมการใช้และการผลิตยานยนต์ไฟฟ้า
ก.อุตฯ ประชุมหารือเพื่อติดตามการดําเนินงานตามมติที่ประชุมคณะกรรมการนโยบายยานยนต์ไฟฟ้าแห่งชาติ ครั้งที่ 1-1/2563 เร่งขับเคลื่อนมาตรการส่งเสริมการใช้และการผลิตยานยนต์ไฟฟ้า
วันนี้ (7 พฤษภาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะกรรมการและเลขานุการคณะกรรมการนโยบายยานยนต์ไฟฟ้าแห่งชาติ เป็นประธานการประชุมหารือเพื่อติดตามการดําเนินงานตามมติที่ประชุมคณะกรรมการนโยบายไฟฟ้าแห่งชาติ ครั้งที่ 1-1/2563 ของกระทรวงอุตสาหกรรม เพื่อเร่งขับเคลื่อนมาตรการส่งเสริมการใช้และการผลิตยานยนต์ไฟฟ้าของหน่วยงานที่เกี่ยวข้อง โดยมีนายภานุวัฒน์ ตริยางกูรศรี รองปลัดกระทรวงอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นายพิสิฐ รังสฤษฎ์วุฒิกุล ผู้อํานวนการสถาบันยายนต์ และหน่วยงานที่เกี่ยวข้อง ร่วมหารือ ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
ซึ่งที่ประชุมได้รับรายงานเกี่ยวกับความก้าวหน้าการดําเนินงานของหน่วยงานที่เกี่ยวข้อง อาทิ โครงการจัดตั้งศูนย์ทดสอบยานยนต์และยางล้อแห่งชาติ จ.ฉะเชิงเทรา ซึ่งการก่อสร้างอาคารห้องปฏิบัติการทดสอบและการจัดหาเครื่องมือทดสอบ คาดก่อสร้างอาคารและติดตั้งเครื่องมือทดสอบในเดือนสิงหาคม 2563
การดําเนินการพัฒนาบุคลากรรองรับการปรับเปลี่ยนไปสู่อุตสาหกรรมยานยนต์ไฟฟ้าและแบตเตอรี่ ได้ส่งเสริมและสร้างความตระหนักด้านยานยนต์ไฟฟ้าอย่างต่อเนื่อง และจัดทําคู่มือยานยนต์สมัยใหม่เพื่อเผยแพร่ความรู้พื้นฐาน นโยบาย และมาตรการการสนับสนุนที่เกี่ยวข้อง พร้อมจัดฝึกอบรมเชิงปฏิบัติการเพื่อพัฒนายานยนต์ขนส่งอัตโนมัติในอุตสาหกรรม
ความก้าวหน้าการบริหารจัดการแบตเตอรี่ใช้แล้ว โดยได้ลงนามในบันทึกความเข้าใจกับการไฟฟ้าฝ่ายผลิตแห่งประเทศไทย เพื่อบริหารจัดการซากแบตเตอรี่ที่เกิดจากการใช้งานภายในประเทศอย่างเป็นมิตรกับสิ่งแวดล้อมและยั่งยืนต่อเศรษฐกิจหมุนเวียนและต่อยอดการศึกษาการจัดตั้งโรงงานบริหารจัดการซากแบตเตอรี่ และความคืบหน้าการบริหารจัดการซากรถยนต์และความก้าวหน้าของการก่อสร้างศูนย์ทดสอบแบตเตอรี่ ณ สนามชัยเขต จ.ฉะเชิงเทรา คาดจะแล้วเสร็จสามารถใช้งานได้ในช่วงปลายปี 63 หรือต้นปี 64
รัฐบาลไทย-ข่าวทำเนียบรัฐบาล-“ปลัดเกษตรฯ” ลงพื้นที่ติดตามการดำเนินงาน “โครงการ 9101 ตามรอยเท้าพ่อ ภายใต้ร่มพระบารมี เพื่อการพัฒนาการเกษตรอย่างยั่งยืน” ใน จ.นนทบุรี
วันอังคารที่ 25 กรกฎาคม 2560
“ปลัดเกษตรฯ” ลงพื้นที่ติดตามการดําเนินงาน “โครงการ 9101 ตามรอยเท้าพ่อ ภายใต้ร่มพระบารมี เพื่อการพัฒนาการเกษตรอย่างยั่งยืน” ใน จ.นนทบุรี
“ปลัดเกษตรฯ” ลงพื้นที่ติดตามการดําเนินงาน “โครงการ 9101 ตามรอยเท้าพ่อ ภายใต้ร่มพระบารมี เพื่อการพัฒนาการเกษตรอย่างยั่งยืน” ใน พท.จังหวัดนนทบุรี เผยเกษตรกรมีความพึงพอใจโครงการฯ ที่ช่วยส่งเสริมคุณภาพชีวิตให้ดีขึ้น ช่วยลดต้นทุนและเพิ่มผลผลิตให้แก่เกษตรกร
นายธีรภัทร ประยูรสิทธิ ปลัดกระทรวงเกษตรและสหกรณ์ เปิดเผยภายหลังลงพื้นที่ติดตามการดําเนินงานโครงการ “ 9101 ตามรอยเท้าพ่อ ภายใต้ร่มพระบารมี เพื่อการพัฒนาการเกษตรอย่างยั่งยืน” ในพื้นที่จังหวัดนนทบุรีพร้อมด้วยสหกรณ์จังหวัดนนทบุรี (SC) เกษตรและสหกรณ์จังหวัด เกษตรจังหวัด ปศุสัตว์จังหวัด และพัฒนาที่ดินจังหวัด ว่า ได้มีการติดตามตรวจเยี่ยมโครงการที่เข้าร่วมใน “โครงการ 9101 ตามรอยเท้าพ่อ ภายใต้ร่มพระบารมี เพื่อการพัฒนาการเกษตรอย่างยั่งยืน”ในพื้นที่จังหวัดนนทบุรี จํานวน 3 โครงการ ได้แก่ (1) การทําปุ๋ยอินทรีย์ (ปุ๋ยสรรพสิ่ง) ของตําบลไทรม้า อําเภอเมืองนนทบุรี (2) การแปรรูปผลผลิตทางการเกษตร(สมุนไพร:ยาหม่อง ลูกประคบ) ของกลุ่มแม่บ้านเกษตรกรไทรม้า ตําบลไทรม้า อําเภอเมืองนนทบุรี และ (3) การแปรรูปผลผลิตทางการเกษตร (ผลิตภัณฑ์แปรรูปจากนมแพะ) ของวิสาหกิจชุมชนกลุ่มผลิตภัณฑ์แพะนมบ้านเกาะดอน ตําบลละหาร อําเภอบางบัวทอง ทั้งนี้ จังหวัดนนทบุรี มีโครงการเข้าร่วม จํานวน 129 โครงการ วงเงิน 87.5 ล้านบาท โดยเกษตรกรในพื้นที่จังหวัดนนทบุรี ได้มีความพึงพอใจในการดําเนินงานโครงการฯ และต้องการให้เป็นโครงการต่อเนื่อง นอกจากนี้เกษตรกรได้ขอบคุณนายกรัฐมนตรี (พลเอก ประยุทธ์ จันทร์โอชา) และรัฐมนตรีว่าการกระทรวงเกษตรและสหกรณ์ (พลเอก ฉัตรชัย สาริกัลยะ) ที่ได้ริเริ่มโครงการนี้ ซึ่งช่วยส่งเสริมให้คุณภาพชีวิตของเกษตรกรดีขึ้น ช่วยลดต้นทุน เพิ่มผลผลิต และเพิ่มรายได้ให้แก่เกษตรกร
สําหรับ “โครงการ 9101 ตามรอยเท้าพ่อ ภายใต้ร่มพระบารมี เพื่อการพัฒนาการเกษตรอย่างยั่งยืน” มีวัตถุประสงค์เพื่อสร้างความเข้มแข็งให้แก่เกษตรกรและชุมชน ด้วยการน้อมนําหลักการ ทฤษฎีและแนวทางการแก้ไขปัญหาด้านการเกษตรต่าง ๆ ที่พระบาทสมเด็จพระปรมินทรมหาภูมิพลอดุลยเดช ได้พระราชทานไว้ โดยส่งเสริมและสนับสนุนให้เกษตรกรทําการเกษตรอย่างมีประสิทธิภาพ เน้นการลดต้นทุน เพิ่มผลผลิต พัฒนาคุณภาพสินค้าเกษตรให้ได้มาตรฐาน และเพิ่มรายได้ให้แก่เกษตรกรและชุมชน โดยสนับสนุนให้ ศพก. และเครือข่าย เป็นศูนย์กลางในการพัฒนาภาคการเกษตรของชุมชนมีส่วนร่วมแบบประชารัฐอย่างยั่งยืน โดยมีเป้าหมายพื้นที่ 9,101 ชุมชน ประกอบด้วย ชุมชนใน ศพก. หลัก 882 แห่ง และเครือข่าย 8,219 แห่ง
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-มาตรการ “ชิมช้อปใช้” ลงทะเบียนวันที่ 2 เป็นไปตามเป้าหมาย ขยายเวลาร้านค้าเข้าร่วมได้ถึงวันที่ 15 ตุลาคม 2562 ยืนยันไม่เกี่ยวกับการเรียกเก็บภาษี
วันอังคารที่ 24 กันยายน 2562
มาตรการ “ชิมช้อปใช้” ลงทะเบียนวันที่ 2 เป็นไปตามเป้าหมาย ขยายเวลาร้านค้าเข้าร่วมได้ถึงวันที่ 15 ตุลาคม 2562 ยืนยันไม่เกี่ยวกับการเรียกเก็บภาษี
ความสําเร็จการเปิดลงทะเบียนรับสิทธิ์มาตรการ “ชิมช้อปใช้” ในวันที่ 24 กันยายน 2562 มีผู้สนใจเข้าร่วมตามเป้าหมาย โดยเมื่อเวลา 8.11 น. มีผู้มาลงทะเบียนรับสิทธิ์ผ่าน www.ชิมช้อปใช้.com ครบ 1 ล้านคน ตามโควตาในแต่ละวันแล้ว ซึ่งรวดเร็วกว่าในวันแรก
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความสําเร็จการเปิดลงทะเบียนรับสิทธิ์มาตรการ “ชิมช้อปใช้” ในวันที่ 24 กันยายน 2562 มีผู้สนใจเข้าร่วมตามเป้าหมาย โดยเมื่อเวลา 8.11 น. มีผู้มาลงทะเบียนรับสิทธิ์ผ่าน www.ชิมช้อปใช้.com ครบ 1 ล้านคน ตามโควตาในแต่ละวันแล้ว ซึ่งรวดเร็วกว่าในวันแรก เนื่องจากได้มีการปรับปรุงทางเทคนิคให้ระบบการลงทะเบียนมีประสิทธิภาพมากขึ้น ในขณะที่ยังคงมาตรฐานความปลอดภัยและการปกป้องข้อมูลส่วนบุคคลอย่างครบถ้วน
นอกจากนี้ โฆษกกระทรวงการคลังยังได้ให้ความมั่นใจว่า มาตรการ “ชิมช้อปใช้” ประสบผลสําเร็จตามวัตถุประสงค์ เนื่องจากผู้สนใจลงทะเบียนจํานวนมากใน 2 วันแรก บวกกับจํานวนร้านค้าที่เข้าร่วมโครงการเพียงพอและกระจายทั่วถึงในแต่ละจังหวัด โดยหลังจากปิดรับสมัครผู้ประกอบการร้านค้าเข้าร่วมโครงการ เมื่อวันที่ 20 กันยายน 2562 พบว่ามีร้านค้าใหม่สมัครเข้าร่วมแล้ว 74,318 ร้านค้า รวมกับร้านค้าเดิมที่มีอยู่แล้วประมาณ 80,000 ร้านค้า นอกจากนี้ยังมีร้านค้าติดต่อสอบถามและขอลงทะเบียนเพิ่มเติมอีกจํานวนมาก กรมบัญชีกลางจึงได้ขยายเวลาลงทะเบียนร้านค้าออกไปจนถึงวันที่ 15 ตุลาคม 2562 ซึ่งคาดว่าจะมีจํานวนร้านค้าเข้าร่วมมาตรการเพิ่มขึ้นอีกประมาณ 20,000 ร้านค้า โดยร้านค้าทั่วไปที่สนใจสามารถติดต่อขอสมัครเข้าร่วมมาตรการได้ที่กรมบัญชีกลางและสํานักงานคลังจังหวัดทุกแห่งทั่วประเทศ และประชาชนสามารถตรวจสอบรายชื่อร้านค้าที่เข้าร่วมโครงการได้ที่ www.ชิมช้อปใช้.com
โฆษกกระทรวงการคลังได้เน้นย้ําว่า การลงทะเบียนเข้าร่วมเป็นร้านค้าตามมาตรการ “ชิมช้อปใช้” นี้ ไม่เกี่ยวข้องกับการส่งข้อมูลให้กรมสรรพากรหรือการเรียกเก็บภาษีแต่อย่างใด วัตถุประสงค์ของมาตรการนี้คือเพื่อจูงใจให้คนที่มีกําลังซื้อออกมาชิม ช้อป และใช้ท่องเที่ยวพร้อมกับส่งเสริมการรับ-จ่ายผ่านระบบอิเล็กทรอนิกส์ตามยุทธศาสตร์ National e-Payment ซึ่งจะเป็นการช่วยสนับสนุนการบริโภคภาคเอกชน กระตุ้นการจับจ่ายใช้สอยที่จะช่วยให้ภาคการท่องเที่ยวกลับมาคึกคัก ร้านค้าในชุมชนและผู้ประกอบการรายย่อยมีรายได้ พร้อมเป็นแรงส่งเสริมการขยายตัวของเศรษฐกิจในช่วงท้ายปี 2562
สอบถามข้อมูลเพิ่มเติม
กรมบัญชีกลาง โทร 02 2706400 กด 7
App “เป๋าตัง” ติดต่อธนาคารกรุงไทย โทร 02 1111144
ข้อมูลเที่ยวชิมช้อปใช้ติดต่อการท่องเที่ยวแห่งประเทศไทย โทร 1672